**REFLEKSIJA O UPORABNOSTI**

**Obšolska dejavnost: Počitnice na Drugi-Francoska zabava**

|  |  |
| --- | --- |
| **Naslov dejavnosti** | **POČITNICE NA DRUGI-FRANCOSKA ZABAVA** |
| **Mentorici, delež avtorstva** | **MARY ELLEN RAMASIMANANA VIRTIČ (50 %)****KARMEN KAUČIČ (50 %)** |
| **Število srečanj, število ur** | **40 ur (skupaj)**22 ur timskih priprav15 ur učenja (delavnic)3 ure analize, evalvacije |
| **Število udeležencev** | 12 |
| **Aktivnosti** | Šolski projekt v obliki skoncentriranega 3-dnevnega izvajanja t. i. ***Počitnic na Drugi***, so v šolskem letu 2013/14 vključile še delavnico, imenovano **Francoska zabava**. Cilj tridnevnega druženja (od 30. 6. do 2. 7. 2014) z osnovnošolci, ki so se (predhodno prostovoljno po e-prijavi) odločili za to delavnico, je bil naravnan k končnemu prikazu, tj. pripravi francoske zabave. Prvi dan smo se spoznali, naučili smo se nekaj osnovnega besedišča (predstavitev, števila, dnevi v tednu, meseci v letu, barve, oblačila, hrana) in nekaj osnov francoščine (npr. kako Francozi berejo posamezne sklope črk, da je znak za množino končnica –s, da Francozi ne berejo črke –h ipd.). Program je vključeval tudi tri mini delavnice. V prvi smo izdelali vabilo na zaključno zabavo z namenom, da osnovnošolci nanjo povabijo svoje bližnje in prijatelje. V drugi smo preizkusili svoje ročne spretnosti, saj smo iz barvnega papirja izdelali rože origami, s katerimi smo okrasili učilnico, nato pa so jih osnovnošolci odnesli domov za spomin. Zadnji dan smo poskrbeli še za pogostitev vseh udeležencev na zabavi. Pripravili smo namreč osvežilno limonado in francosko specialiteto, imenovano *Tarte Tatin*. Priprava je potekala v učilnici, v šolski kuhinji pa se je spekla.V treh dneh smo se naučili tudi nekaj tematskih pesmi (o številih, barvah, hrani, zabavi). Med odmori smo poslušali tudi trenutne francoske hite, ki se vrtijo po slovenskih radiih (Stromae in Zaz). Na zabavi je bilo veselo. Vsi smo uživali v kratkem programu. Preden smo se posladkali s pripravljenimi dobrotami in se poslovili sva se mentorici zahvalili za sodelovanje vsem osnovnošolcem in jim podelili diplome za ustvarjalnost in sodelovanje na t. i. Francoski zabavi.V prilogi je učno gradivo za učence (od p1 do p22 in annexe1 do annexe4, torej 22 strani učnega gradiva za učence (naslovnica, urnik, pesmi, besedišče, vaje itn.) ter 4 strani dodatka (vabilo na francosko zabavo za starše, recept o *Tarte Tatin*, diplomo in priznanje (ki sva ju učiteljici ob koncu svečano podelili udeležencem).Torej 22 strani je učnega gradiva za učence in 4 dodatne strani kot gradivo za učitelje.  |
| **Ocena uspešnosti** | Analiza anketnega vprašalnika **(glej vprašalnik v prilogi)** je pokazala, da so bili udeleženci delavnice Francoska zabava zelo navdušeni in v prihodnje želijo več dni počitnic na Drugi. Obe mentorici ocenjujeva delavnico Francoska zabava kot zelo uspešno. To so sporočili tudi starši nekaterih udeleženih osnovnošolcev, ki so sodelovali na končni zabavi. Udeležencem delavnic so bile najbolj všeč kreativne delavnice, v katerih so se izkazali s svojimi ročnimi spretnostni (delavnica izdelovanja rož origami, delavnica priprave limonade in sladice *Tarte Tatin*). Vsem udeležencem so bile všeč obravnavane pesmi. Edina kritika je bila, da bi lahko ta dejavnost, torej Počitnice na Drugi – Francoska zabava trajala več dni. Predlagali so pet dni ali več. |

Mary Ellen Ramasimanana Virtič, prof.

Karmen Kaučič, prof.

Maribor, julij 2014